2021. gada 10. augustā Noteikumi Nr. 536

Rīgā (prot. Nr. 55 43. §)

**Oficiālo publikāciju noteikumi**

Izdoti saskaņā ar

Oficiālo publikāciju un tiesiskās informācijas

likuma 18. panta pirmo daļu un

Politisko partiju likuma 18. panta otro daļu

1. Noteikumi nosaka:

1.1. maksu par oficiālās publikācijas un tīmekļvietnē www.likumi.lv sistematizēto tiesību aktu nodošanu atkalizmantošanai (turpmāk – informācijas atkalizmantošanas maksa);

1.2. politisko partiju reģistra ziņu publicēšanas kārtību.

2. Informācijas atkalizmantošanas maksas apmērs noteikts šo noteikumu pielikumā.

3. Politisko partiju reģistra ierakstus publicēšanai oficiālajā izdevumā "Latvijas Vēstnesis" (turpmāk – oficiālais izdevums) reģistra iestāde iesniedz vienas darbdienas laikā pēc ieraksta izdarīšanas.

4. Latvijas Republikas oficiālais izdevējs nodrošina politisko partiju reģistra ierakstu publicēšanu oficiālajā izdevumā divu darbdienu laikā pēc attiecīgās informācijas saņemšanas no partiju reģistra iestādes.

5. Atzīt par spēku zaudējušiem Ministru kabineta 2013. gada 29. janvāra noteikumus Nr. 65 "Oficiālo publikāciju noteikumi" (Latvijas Vēstnesis, 2013, 23., 184. nr.).

Ministru prezidents A. K. Kariņš

Ministru prezidenta biedrs,

tieslietu ministrs J. Bordāns